Zirk Bergh-skietery: Vierde slagoffer sterfZirk Bergh Nicolette du Randt, een van die sanger Zirk Bergh se slagoffers, is Maandagaand in die Garden City-kliniek in Johannesburg oorlede. Nicolette was Bergh se eksvrou. Endriëtte Barnard, die prokureur wat na Bergh en Nicolette se dogter se belange omsien, het aan Maroela Media gesê die drie kinders, wat nou ná die tragedie wees gelaat is, in veilige sorg by famile. Zirk en Nicolette het saam een dogter gehad. Nicolette en haar nuwe man, dr. Charl du Rand, het saam twee dogters gehad. Bergh het Saterdag voor die Suid-Afrikaanse Vrouefederasie (SAVF) se kantoor in Potchefstroom ŉ maatskaplike werker, Deon Kondos (23), en Du Randt (34) doodgeskiet voordat hy selfmoord gepleeg het. “Bergh het ŉ afspraak gehad om sy agtjarige dogtertjie Saterdagoggend by Kondos se kantoor by die SAVF te ontmoet,” het kapt. Pelonomi Makau, woordvoerder van die polisie, gesê. Toe Nicolette, Du Randt en die dogtertjie omstreeks 08:00 opdaag, het Bergh ŉ vuurwapen te voorskyn gebring. Kondos en Bergh is op die toneel dood. Du Randt het in die hospitaal aan sy beserings beswyk. Lees ook: Bergh het selfmoordbrief agter gelaat Sanger skiet drie, pleeg selfmoord